Савани

Географско разпространение. Саваните са разположени на север и юг от зоната на влажните екваториални и тропични гори. Те заемат обширни територии в Африка, Южна Америка, Южна Азия и Австралия.

Природни особености. Релефът в саваните обикновено е равнинен. На места е платовиден, разнообразен от възвишения със стръмни склонове. Климатът на саваните е горещ. Отличават се с два периода – сух и влажен. Ето защо се различават влажни и сухи савани.

Реките в саваните имат дъждовно подхранване. Почвите са червеноземни. През сухия период на повърхността им се образува твърда кора. В речните долини поради по-голямото подпочвено овлажнение, се образуват тъмни глинести почви, върху които са образувани т. нар. галерийни гори.

Растения в саваните. Различните почвено-климатични особености обуславят и разнообразието на растенията в тях. Това е дало отражение и върху названието на саваните – сухи, бодливо-храстови, влажни и потопени.

Животни в саваните. Животинският свят в саваните е много богат, поради разнообразието на климата и растенията в тях. Животните са представени от различни антилопи, кенгуру, лъв, гепард.